ציר הזמן של ההיסטוריה האבולוציונית של החיים

**ציר הזמן של ההיסטוריה האבולוציונית של החיים** מתאר את האירועים העיקריים במהלך התפתחות החיים על פני כדור הארץ, ומבוסס על התיאוריה המדעית הנוכחית. המועדים של האירועים האבולוציוניים שעל ציר הזמן הם בגדר הערכות קונצנזוס, המבוססות על ראיות מדעיות, בעיקר מאובנים.

בביולוגיה מוגדר תהליך האבולוציה כשינוי מתמשך במאפיינים התורשתיים של אוכלוסיות. תהליכים אבולוציוניים יוצרים גיוון בכל רמה של ארגון ביולוגי, מממלכות, דרך מינים ואורגניזמים, ועד למולקולות בודדות, כגון DNA וחלבונים.ממוזער|220x220px| ייצוג חזותי של ההיסטוריה של החיים על פני כדור הארץ כספירלההדמיון בין כל האורגניזמים של ימינו מרמז על אב קדמון משותף שממנו התפצלו כל המינים הידועים, אלה החיים כיום ואלה שנכחדו. מוערך שיותר מ-99 אחוז מהמינים שחיו אי פעם (למעלה מחמישה מיליארד) נכחדו. ההערכות לגבי מספר המינים הנוכחי על כדור הארץ נעות בין 10 מיליון ל-14 מיליון, מתוכם תועדו רק 14%, כ-1.2 מיליון מינים, והשאר מינים שקיומם משוער ואינם מתועדים . עם זאת, דו"ח משנת 2016 מעריך טריליון מינים נוספים של חיידקים, שמתוכם תועדו רק 0.001% (מאית של פרומיל אחד).

החיידקים, כמו יתר הפרוקריוטים, נחשבים לאורגניזמים הקדומים ביותר על פני כדור הארץ. החיים הראשונים הופיעו לפני כ‑3.8–4 מיליארד שנים והיו פרוקריוטיים, ללא גרעין תא, ובעלי מטבוליזם אנאירובי - כלומר, לא הסתמכו על חמצן לנשימה. החיידקים (Eubacteria) והארכאונים (Archaea) נחשבים לשתי השושלות הראשונות של הפרוקריוטים, שהתפצלו זו מזו לפני יותר מ 3.5 מיליארד שנים. לפני כ‑3.5 מיליארד שנים הופיעו חיידקים פוטוסינתטיים, בראשם כחוליות (Cyanobacteria), שהחלו לייצר חמצן כתוצאה מפוטוסינתזה. בתחילה החמצן שוחרר אך לא הצטבר באטמוספירה, וכך נותרו רוב החיים האנאירוביים. הצטברות החמצן החלה תקופה המכונה אירוע החמצן הגדול (לפני כ‑2.4 מיליארד שנים), שהפכה את האטמוספירה לחמצנית ויצרה לחץ אבולוציוני על אורגניזמים אנאירוביים. הופעת החמצן איפשרה את התפתחות האאוקריוטים, לפני כ‑2–2.5 מיליארד שנים. תא פרוקריוטי קדום, ככל הנראה ארכאון, בלע חיידק אירובי שנשאר בתוכו כיחידה סימביוטית – המיטוכונדריה. סימביוזה זו אפשרה לנצל חמצן ביעילות לנשימה אירובית והניחה את היסוד להתפתחות האאוקריוטים. יתרון אנרגטי זה איפשר גידול תא גדול יותר והתחלה של מורכבות תאית גבוהה יותר, שהובילה בסופו של דבר להופעת אורגניזמים רב-תאיים. יצורים רב-תאיים ראשוניים, פרימיטיביים מאוד, דומים לספוגים קדומים (Porifera),  הופיעו לפני כ-1.6–1.2 מיליארד שנה לפני זמננו. יצורים אלה היו בנויים ממספר קטן של תאים דומים, ללא התמחות תאים כלומר כל התאים מסוגלים לבצע את אותן פונקציות בסיסיות (דוגמת קבלת מזון, חילוף חומרים, התפתחות), ולא היו בהם איברים או מערכות מורכבות. יצורים רב-תאיים מורכבים עם התמחויות תאיות, הופיעו בתקופת הקמבריון לפני כ-540 מיליון שנה.

קיימת מחלוקת בין השקפות אבולוציוניות מסורתיות, לפיהן המגוון הביולוגי גובר בהתמדה, לבין השקפה חדשה יחסית לפיה מתקיימים מחזורים של השמדה וגיוון, כך שבתקופות מסוימות, כמו הפיצוץ הקמבריוני, היה מגוון ביולוגי מקסימלי, ואחריו הייתה נפילה חדה ברמת הגיוון.

ההבנה האנושית את ציר הזמן של התפתחות החיים התפתחה בעצמה לאורך ההיסטוריה האנושית. במשך מאות אלפי שנים הקיום של יצורים חיים, כולל האדם, הוסבר על ידי מיתולוגיות שונות, ובמיוחד מיתוסים של בריאת העולם. במאה ה-6 לפני הספירה החלו תאלס והוגים אחרים באסכולה המילטית לנסות ולהסביר את העולם ללא כוחות על-טבעיים. במאה ה-19, בעקבות התפתחויות בחקר הגאולוגיה, פלאונטולוגיה, זואולוגיה, בוטניקה ותחומים נוספים, פיתח צ'ארלס דרווין את התאוריה האבולוציונית ופרסם אותה בספרו "מוצא המינים" ב-1859. במשך השנים עברה התאוריה מספר שינויים, קיבלה אישושים רבים והוכיחה כוח ניבוי - כמו מציאת כמות גדולה של מאובנים של מינים נוספים, מציאת מאובני מעבר, ומציאת מינים נוספים של יצורים חיים. הסינתזה האבולוציונית המורחבת, שנוסחה בשנות ה-30 של המאה ה-20, קישרה בין התאוריה הגנטית לבין האבולוציה. במהלך המאה ה-20 התגלו התאמה בין תאוריית האבולוציה לתאוריות אסטרונמיות ותרמודינמיות הנוגעות למערכת השמש וגילה, נוצרה סינתזה עם תאוריית נדידת היבשות, נמצאו ראיות גנטיות לקיומם של עץ חיים ושל אב קדמון משותף, ועוד. הנושא ממשיך להחקר באופנים שונים, כגון מציאת מיקרו מאובנים, שכלול של שיטות לתיארוך רדיומטרי, והעלאת תאוריות המשלבות את האבולוציה עם ארגון עצמי, אקולוגיה ומערכות מורכבות.

## מוצא החיים

ההנחה הרווחת היא שהתרכובות האורגניות הראשונות נוצרו מן הגזים שהרכיבו את האטמוספירה בעבר. לפני כ-4 מיליארד שנים כדור הארץ היה בעל אטמוספירה דלה בחמצן ועשירה בתרכובות גופרית שנוצרו בגלל ההתפרצויות הגעשיות התכופות שהיו בו. ברקים היו תדירים בהרבה ממה שהם היום. הרכב התמיסה שהיה באוקיינוסים של כדור הארץ בתקופה זו מכונה **[[המרק הקדום]]**. ניסוי מילר-יורי הראה שבתנאים אלה נוצרות באופן ספונטני חומצות אמינו, שהן אבני הבניין הבסיסיות של החיים.

## אבולוציה
ביולוגיה אבולוציונית היא תהליך השינוי הגנטי באוכלוסייה של אורגניזמים לאורך דורות. התהליך כולל הן שינויים בתדירות ההופעה של אללים באוכלוסייה (כגון אלה שקובעים את סוג הדם) והן שינויים מצטברים העשויים להביא ליצירת מינים חדשים, כגון להתפתחות מצורות החיים החד-תאיות הקדומות למגוון היצורים החיים כיום – חד-תאיים מורכבים, הצומח, פטריות ובעלי חיים, בכללם האדם.

## הכחדות המוניות
מינים של בעלי חיים וצמחים נכחדים ללא הרף, עקב שינויים בסביבות המחיה, תחרות עם אורגניזמים מתחרים על נישות סביבתיות, או עלייה של מינים חדשים בעקבות מוטציה גנטית. עם זאת, הביוספרה של כדור הארץ סובלת מדי פעם מתמותה קטסטרופלית, הכחדה המונית, אשר לעיתים היא הצטברות של אירועי הכחדה קטנים יותר על פני תקופה קצרה יחסית.

חוקרים זיהו שישה אירועי הכחדה מרכזיים בהיסטוריה של כדור הארץ:
* **[[אסון החמצן]]**, לפני 2.4 מיליארד שנים, גרם להכחדתם של רוב המיקרואורגניזמים מסוג אל-אווירני אובליגטורי.
* '''הכחדת אורדוביק''' , לפני 440 מיליון שנים, אבדו 86% מכל המינים, כולל גרפטוליטים .
* **[[הכחדת דבון]]** , לפני 375 מיליון שנים, אבדו 75% מהמינים, כולל רוב הטרילוביטים.
* **[[הכחדת פרם-טריאס]]**, אשר מכונה "ההכחדה הגדולה" והתרחשה לפני 251 מיליון שנים, אבדו 96% מהמינים, כולל אלמוגים טבוליים , רוב העצים, והסינפסידים.
* **[[הכחדת הטריאס|הכחדת יורה-טריאס]]** , לפני 200 מיליון שנה, אבדו 80% מהמינים, כולל כל הקנודונים .
* **[[הכחדת קרטיקון-פלאוגן]]**, לפני 66 מיליון שנה, אבדו 76% מהמינים, כולל כל האמוניטים, מוזאזאוריים, האיכטיוזאורים, הפלזיוזאורים, הפטרוזאורים והדינוזאורים חסרי הכנף.

אירועי הכחדה קטנים יותר התרחשו בזמני ביניים, עם כמה תקופות גאולוגיות שונות. בימינו מתרחשת ה'''הכחדה של הולוקן''', אשר נמצאת בתחילת המאה ה-21 בעיצומה.

גורמים להכחדות המונית כוללים נדידת היבשות, שינויים בכימיה האטמוספירית והימית, געשיות והיבטים אחרים של היווצרות הרים , שינויים בהיווצרות קרחונים , שינויים בגובה פני הים ואירועי התנגשות.

## ציר הזמן
ציר הזמן מתאר את האירועים או תחילת תהליכים שונים, לצד הזמן המוערך שלהם. הזמנים המצוינים בציר הזמן הן ביחידות למ"ש (מיליון שנה לפני זמננו). לדוגמה: 4,540 מסמלים 4,540 מיליון שנה או 4.54 מיליארד שנה.
### האדן

### עידן ארכאיקון

### עידן פרוטרוזואיקון

### עידן-על פנרוזואיקון

עידן הפנרוזואיקון (ביוונית: "תקופה של חיים הנראים לעין") מסמן עליה משמעותית בתיעוד המאובנים של אורגניזמים שונים. הוא מחולק לשלושה תקופות, פלאוזואיקון, מזוזואיקון וקנוזואיקון, עם הכחדות המוניות במהלך העידנים.

### עידן פלאוזואיקון

### עידן מזוזואיקון
#### תור הטריאס, היורה והקרטיקון

## ראו גם
* היסטוריה אבולוציונית של החיים
* לוח הזמנים הגאולוגי

## לקריאה נוספת

* 
* 


## קישורים חיצוניים
* ב. דן, '''תורת האבולוציה – התפתחות החיים, מוצא האדם וזיקתו אל הטבע''', באתר הידען.
* ארז גרטי, **[https://davidson.weizmann.ac.il/online/maagarmada/life_sci/המסע-מראשית-החיים-ועד-לאדם המסע מראשית החיים ועד לאדם]**, מכון דוידסון לחינוך מדעי.

## הערות שוליים

*
קטגוריה:אבולוציה
קטגוריה:ציר זמן אוכלוסייה